open-index/open-wikipedia-markdown huggingface dataset:
Ilmo Lounasheimo

**Ilmo Antero Lounasheimo** (16. joulukuuta 1920 Viipuri – 14. heinäkuuta 2014) oli suomalainen nyrkkeilyyn erikoistunut urheilutoimittaja. Hän käytti kirjoittajana nimimerkkejä *Jab* ja *Kohokoukku*.

Lounasheimo oli siviilityössä Valtionrautateiden palveluksessa. Hän toimi vapaana urheilutoimittajana vuodesta 1951. Hän oli vakinainen avustaja muun muassa *[[Urheilun Kuva-Aitta|Urheilun Kuva-Aitassa]]* vuosina 1953–1968, *[[TUL-lehti|TUL-lehdessä]]* vuosina 1954–1959, *[[Urheilulehti|Suomen Urheilulehdessä]]* ja *[[Uusi Suomi|Uudessa Suomessa]]* vuodesta 1960 sekä *[[Iltalehti|Iltalehdessä]]* vuodesta 1980. Hän toimi radion ja television vakinaisena avustajana vuodesta 1958. Hän oli toimittajana kesäolympialaisissa vuodesta 1960 ja talviolympialaisissa vuodesta 1972.

Lounasheimon kirjalliseen tuotantoon kuuluvat muun muassa nyrkkeilyaiheiset teokset *Miljoonanyrkit* (1966), Elis Askista kertova *[[Hyvät nyrkkeilyn ystävät]]* (1974) ja *[[Kehän sankarit]]* (1987) sekä painonnoston olympiavoittaja Kaarlo Kangasniemeä käsittelevä *Kulta-Kalle kertoo* (1970).

Lounasheimo oli vuosina 1957–1967 kansainvälinen nyrkkeilytuomari ja osallistui vuoden 1963 EM-kilpailuihin arvostelutuomarina.

Lounasheimo toimi TUL:n nyrkkeilyvaliokunnan puheenjohtajana vuosina 1955–1960, nyrkkeilyn yhteistoimintavaliokunnan jäsenenä vuosina 1956–1959 ja Suomen Olympiayhdistyksen valtuuskunnan jäsenenä vuosina 1957–1967. Urheilutoimittajain Maailmanjärjestön (AIPS) nyrkkeilykomission jäsen hän oli vuodesta 1971. Vuosina 1976–1985 hän oli Suomen radio- ja TV-toimittajien liiton hallituksen jäsen.

## Julkaisut

* 
* 
* 
* 
* 
* 
* 
* 
* 

## Lähteet

* 

### Viitteet

## Aiheesta muualla

*
SimCopter

**SimCopter** on Maxisin kehittämä ja Electronic Artsin julkaisema simulaatiopeli. Peli julkaistiin Microsoft Windowsille vuonna 1996. Pelissä liikutaan metropolissa helikopterilla ja suoritetaan erilaisia tehtäviä, esimerkiksi sairaskuljetuksia. Pelissä etenemällä pelaaja ansaitsee pisteitä. 

## Lähteet

## Aiheesta muualla
* 
* SimCopterin kotisivut
Insideout (yhtye)

**Insideout** oli suomalainen progressiivisen rockin yhtye, joka teki yhden pitkäsoiton.

## Jäsenet
* Heikki Pehkonen ‎– laulu, kitara, lyömäsoittimet
* Jouni Rautakoura ‎– laulu, bassokitara, lyömäsoittimet
* Kai Koski ‎– rummut, lyömäsoittimet

## Diskografia
* 

## Lähteet

## Aiheesta muualla
* 
* Insideout - ''Observer'' (1986) -albumi äänitetietokannassa Fono.fi
* Insideout-yhtyeen diskografia tekijätietoineen ja eri julkaisuineen verkkosivustolla Discogs.com (englanniksi)
* Insideout - ''Observer'' (1986) -albumi kuunneltavissa suoratoistona verkkosivustolla Spotify.com
SimIsle

**SimIsle: Missions in the Rainforest** on Maxisin vuonna 1995 julkaisema tietokonepeli. SimIslessä pelaajan tulee valita yksi trooppisista saarista ja pelaajan tulee rakentaa saarelle yhteiskunta. 

Peli julkaistiin DOS:ille, Windows 3.x:lle sekä Mac OS:lle. Sen ikäraja on Suomessa 3.


## Lähteet
SimLife

**SimLife: The Genetic Playground** on Maxisin vuonna 1992 julkaisema tietokonepeli. Pelissä pelaajan tulee hoitaa maansa ekosysteemiä. Pelaaja voi myös muokata maansa asukkaiden geenejä.

SimLife julkaistiin alun perin DOS:ille, Windows 3.x:lle sekä Macintoshille. Peli ilmestyi myös Amigalle vuonna 1993.

## Lähteet

## Aiheesta muualla
*
Marjo-Riitta Kervinen

**Marjo-Riitta Kervinen** (s. 13. tammikuuta 1950) on suomalainen laulaja, joka on vaikuttanut muun muassa yhtyeissä Fantastic Four, Cascade, Ernos, Marjo-Riitta & Savannah, Sisters Unlimited ja Lászlò Süle Band.

## Diskografia
* *[[Lekaa otsaan]]* (1969)
* *Marjo-Riitta & Savannah* (1974)
* *[[Cascade (albumi)|Cascade]]* (1976)
* *[[Happy to Be Alive]]* (1984)
* *Fantasic Four* (1990)
* *Symphony of Legends* (1992)
* *Songs from the Sunken Planet* (1997)
* *Jouluiloa* (2002)

## Lähteet

## Aiheesta muualla
*
Hannu Syrjälahti

**Hannu Kauko Juhani Syrjälahti** (s. 13. joulukuuta 1950 Karhula) on suomalainen säveltäjä ja kanteleensoittaja. Hän on pitkän linjan kantelevaikuttaja, joka alan soittajien parissa tunnetaan varmasti parhaiten kantelesävellyksistään. Hän on toiminut myös Kanteleliiton puheenjohtajana vuosina 1991–1996. Innostus kanteleensoittoon sai alkunsa perhetutulta ja sen lisäksi käytyään muutaman kerran Ulla Katajavuoren luona, Syrjälahti oli oppinut perusteet ja oli Katajavuoren mielestä taitava soittaja .

## Diskografia
* Karjalaisia kansanlauluja – Karelian folk songs. Raita Karpo, laulu. Hannu Syrjälahti, kantele (1974)
* Kanteleella – finnish kantele music (1982)
* Kantele solos (1986)
* Kannel suomalaisia kantelesävellyksiä (1990)
* Syyspäivänä (2009) – vuoden 2009 kantelelevy

## Lähteet

## Aiheesta muualla
* 
*
Pesäpallon Mestaruussarjan kausi 1961

**Pesäpallon SM-sarja 1961** oli lajin 38. loppuun pelattu kausi. Ilmajoen Kisailijat onnistui lopultakin mestaruustavoittelussaan. Ottelut olivat pääsääntöisesti tasaisia, mutta Ilmajoki onnistui kääntämään ne edukseen. Hopeajoukkue Vimpeli kaatui Ilmajoelle yhdellä juoksulla ja Hongikon kanssa sen oli tyytyminen tasapeliin. Tuo tasapeli viimeisellä kierroksella nostikin Hongikon pronssille ja jätti Kouvolan ilman mitaleja.

Mestaruuden kannalta ratkaisevassa Ilmajoen ja Vimpelin välisessä ottelussa nähtiin protestointia, kun Vimpelin 9. vuoroparissa lyömä kunnarin arvoinen takarajalyönti tuomittiin lopulta laittomaksi.

## Mestaruussarja

### Sarjataulukko

Neljä viimeistä joukkuetta putosi sarjasta.

Ilmajoen joukkue: Jussi Kiikeri, Timo Olli, Aatto Koivu, Mikko Kivistö, Unto Lammi, Pentti Yli-Torala, Pertti Silén, Väinö Lintala, Pentti Kivimäki, Paavo Mäntylä, Heikki Röyskö.

### Ottelut

## Lyöjätilasto

## Naisten mestaruussarja

Oulu ja Janakkala putosivat.

Mestarit: Marjatta Lepistö, Tuula Salonen, Anja Ilonen, Anja Niemi, Sirpa Ikonen, Sirkka Kämäräinen, Terttu Kämäräinen,

## Palkinnot

## Ansiomerkit

## Lähteet
* http://www.pesis.fi/@Bin/352302/msu1961.txt 
* http://www.pesis.fi/historia/pelaajatilastot/ 
* Fokus Urheilu 2 , sivu 300

### Viitteet

## Aiheesta muualla

* https://kotisivukone.fi/files/vessix.kotisivukone.com/Pesis/seurat/jyvskyln_kiri_1930-2007.xls (latautuva Excel-taulukko)
* http://pkp.varkaus.fi/historia/vuodet_1961-1970/
Pasi Karppinen

**Pasi Karppinen** (s. 5. tammikuuta 1981 Iisalmi) on entinen suomalainen jalkapalloilija. Hän oli pelipaikaltaan keskikenttäpelaaja.

Karppinen pelasi urallaan Kuopion Palloseurassa, PK-37:ssa, Mikkelin Palloilijoissa, Penn State Nittany Lionsissa, Atlantis FC:ssä sekä PK-35 Vantaassa.
TruTV

**truTV** on yhdysvaltalainen kaapelitelevisiokanava, jonka omistaa Turner Broadcastingin verkossa toimiva Time Warner. Kanavan nimi oli Court TV ennen vuotta 2008. Kanadassa on yhä Court TV Canada -niminen kanava. 

Kanavan esittämät ohjelmat ovat ainakin osin ainoastaan tositv-formaattiin puettuja, käsikirjoitettuja ja näyteltyjä draamoja. TruTV:n mukaan tapaukset perustuvat todellisiin tapahtumiin. 

Suomessa JIM-kanava esittää paljon truTV:n ohjelmia.

## Ohjelmistoa

*Amerikan ansa-autot (Bait Car)
*Mustaa kultaa (Black Gold)
*Conspiracy Theory
*Lain nimessä (COPS)
*Mellakka oikeussalissa (Disorder in the Court)
*Forensic Files
*Full Throttle Saloon
*Haunting Evidence
*It Only Hurts When I Laugh
*Inside American Jail

*Ocean Force
*Pakkolunastajat (Operation Repo)
*Masterminds
*Most Daring
*Hurjat poliisivideot (Most Shocking)
*Party Heat
*Täysillä tutkaan (Speeders)
*The Investigators
*World's Wildest Police Videos
*Villit lomavideot (World's Wildest Vacation Videos)

## Lähteet

## Aiheesta muualla
*Trutv.com
Ulla Katajavuori

**Ulla Kyllikki Katajavuori-Koskimies** (16. kesäkuuta 1909 Rauma – 5. lokakuuta 2001 Helsinki) oli suomalainen kanteletaiteilija. 

## Ura
Ulla Katajavuori oli lapsena Suomen Yleisradion ensimmäisiä esiintyjiä Raumalta radioiduissa koelähetyksissä. Hänen soittoaan kuultiin sittemmin radiossa usean vuosikymmenen aikana.

Katajavuoren tulkinnoissa kantele soi klassisena taidesoittimena. Hänen julkisten esiintymistensä määrä nousee satoihin. Muun muassa monissa isänmaallisissa tilaisuuksissa Aino-pukuun pukeutunut Katajavuori kanteleineen oli suosittu esiintyjä; sotien aikana ja niiden  jälkeen kanteleensoitolla ja suomalaisella musiikilla oli itsestään selvä tilaus. Hänen soittoaan ehti kuunnella kuusi Suomen presidenteistä.

Katajavuori esiintyi taajaan myös Ruotsissa ja muualla Skandinaviassa. Hän osallistui vuonna 1956 Kölnistä ympäri maailman radioituun *Musik kennt keine Grenzen* -lähetykseen. 1960-luvun alussa hän teki kaksi konserttimatkaa USA:han ja Kanadaan ja konsertoi sopraano Sylvia Aarnion kanssa New Yorkin Carnegie Hallissa. Folk Music Festival Kaustinen -plaketin Katajavuori sai vuonna 1969. Valtion taiteilijaeläke hänelle myönnettiin 1975.

Lauantain toivottujen levyjen suosituimpiin on kuulunut Karjalan kunnailla, jonka Anna Mutanen ja Ulla Katajavuoren levyttivät; sen – niin kuin suurimman osan Katajavuoren ohjelmistosta – sovitti kanteleelle hänen muusikkopuolisonsa Eero Koskimies, joka oli Radio-orkesterin alttoviulisti ja Sibelius-Kvartetin perustajajäsen. Toinen tunnettu Katajavuoren levyttämä kappale on *[[Konevitsan kirkonkellot]]* (1952), jonka myöhemmin toi laajempaan tietoisuuteen Piirpauke-yhtye. 

## Suku
Ulla Katajavuoren puoliso vuodesta 1939 oli viulisti Eero Koskimies. Koskimiehen poika hänen ensimmäisestä avioliitostaan Aino Nisulan kanssa oli pianisti Pentti Koskimies. Ulla Katajavuoren ja Eero Koskimiehen tytär on kirjailija Satu Koskimies. Satu Koskimiehen tytär on kirjailija Riina Katajavuori. 

## Levytyksiä
* *Ulla Katajavuori: Grand Lady of Kantele.* IMU-CD 101

## Lähteet
* 
* Helistö, Paavo: Ulla Katajavuori – kanteletar.  Radio-ohjelma. Yle Radio 1, 2000.
* Helistö, Paavo: Ulla Katajavuori, kanteleen runoilija. *Friiti* 2/2000.
* Koskimies, Satu: Kanteleen Grand Lady. *Kantele* 4/2000.

### Viitteet

## Kirjallisuutta
* Koskimies, Satu: *Te näitte mun soittoni riemun: Ulla Katajavuoren elämä.* Elämäkertaromaani. Tammi, 2003. 
* Jalkanen, Pekka – Laitinen, Heikki – Tenhunen, Anna-Liisa: *Kantele.* Toimittanut Risto Blomster. Suomalaisen Kirjallisuuden Seura, 2010. 

## Aiheesta muualla
* 
*
Heli Kajaste

**Heli Kajaste** (oik. **Heli Kyllönen**) on suomalainen laulaja, joka on tehnyt yhden pitkäsoiton Bluebird-levymerkille.

## Diskografia
* *Heli Kajaste* (1998)

## Lähteet

## Aiheesta muualla
*
David Rigert

**David Adamovitš Rigert** (, s. 12. maaliskuuta 1947 Nagornoje, Kokšetau, Aqmola, Kazakstanin SNT, Neuvostoliitto) on entinen neuvostoliittolainen painonnostaja ja olympiavoittaja.

Rigert voitti Montréalin 1976 olympialaisissa kultaa alle 90-kiloisten sarjassa yhteistuloksella 382,5&nbsp;kg. Münchenin 1972 olympialaisissa ja Moskovan 1980 olympialaisissa hän jäi tempauksessa ilman tulosta.

Rigert voitti MM-kilpailuissa kultaa alle 90-kiloisissa vuosina 1971, 1973, 1974 ja 1975 sekä alle 100-kiloisissa vuonna 1978. Hän saavutti MM-pronssia alle 82,5-kiloisissa vuonna 1970. Hän voitti EM-kultaa alle 90-kiloisissa vuosina 1971–1976 ja 1978 sekä alle 100-kiloisissa vuosina 1979 ja 1980.

## Lähteet

* 
*
Sandra Brown (kriketinpelaaja)

**Sandra Brown** (14. elokuuta 1940 Sutton, Englanti – 22. marraskuuta 2024 Bowral, Uusi Etelä-Wales, Australia) oli englantilainen krikettiammattilainen. Hän pelasi kolme test-ottelua Englannin naisten krikettimaajoukkueessa vuonna 1963. Sandra teki urallaan 148 juoksua. Hänen juoksukeskiarvonsa oli 37.

## Lähteet
Puurtilan Kisa-Pojat

**Puurtilan Kisa-Pojat** on varkautelainen urheiluseura, joka on pelannut mm. pesäpallon SM-sarjassa 1961-70 kaikkiaan 154 ottelua saavuttaen vuosina 1964 ja 1965 SM-hopeaa. Pesäpallon Suomen Cupin loppuottelussa se oli 1986 joutuen silloinkin tyytymään kakkossijaan. Maakuntacupin 1968 voitti Suur-Savon joukkue, joka oli käytännössä PKP. 

Pesäpallon suomensarjan itälohkon se on voittanut vuosina 1960, 1967 ja 1969 nousten näinä kausina mestaruussarjaan. Kaudet 1981-1990 seura pelasi Ykkössarjassa, josta kauden 1990 päätteeksi putosi nousten 1991 Suomensarjan itälohkon voittajana takaisin ykkössarjaan kaudeksi 1992, jolloin taas välittömästi putosi. Viimeksi seura on pelannut Ykköspesiksessä kaudella 1999.

Pesäpallon maakuntasarjassa seura on voittanut Suur-Savon lohkon vuosina 1956 ja 1965 ja lohkojakouudistuksen jälkeen kaakkoislohkon 1977.

Seuran kotikenttä on Kämäri.

## Junioritoiminta

## Palkinnot ja huomionosoitukset
### Palkitut

**Lyöjäkuningas:**
* Matti Venäläinen (1966)

**Vuoden lukkari:**
* Heikki Kilpeläinen (1966)

### [[Itä–Länsi-ottelu|Miesten Itä–Länsi-valinnat]]
* Eero Nieminen (1963, 1964, 1966)
* Heikki Kilpeläinen (1964, 1965, 1966)
* Heikki Linnankylä (1964)
* Raimo Raak (1964, 1965)
* Eino Ropponen (1964, 1965, 1968, 1970)
* Matti Venäläinen (1966, 1967)

### [[Itä–Länsi-ottelu|Naisten Itä–Länsi-valinnat]]
* Paula Halonen (1963, 1964, 1965, 1966, 1967)
* Ulla Turunen (1966, 1967)
* Leena Holopainen (1967)
* Tuula Raak (1967)
* Aini Vihavainen (1967)

### [[Liitto–Lehdistö-ottelu|Miesten Liitto-Lehdistö-valinnat]]
* Kosti Huovinen (1961)
* Heikki Kilpeläinen (1963, 1964, 1965, 1967)
* Eero Nieminen (1963, 1964)
* Raimo Raak (1963, 1964, 1965)
* Eino Ropponen (1964, 1965)
* Matti Venäläinen (1964, 1966, 1968)
* Lauri Huovinen (1965)

## Lähteet
Puskás-palkinto

**Puskás-palkinto** (*FIFA Puskás Award*) on kansainvälisen jalkapalloliiton Fifan jakama palkinto, joka myönnetään vuoden hienoimman maalin tekijälle.

Palkinto on nimetty Ferenc Puskásin mukaan. Se jaetaan Fifan vuoden pelaaja -gaalan yhteydessä. Palkinnon perusteena on edellinen sarjakausi eli heinäkuusta heinäkuuhun. Sen saajasta äänestävät käyttäjät Fifan sivustolla.

## Voittajat

## Lähteet
* Palkinto Fifan sivustolla  
* http://www.fifa.com/ballon-dor/history/index.html
Lakkimuurat

**Lakkimuurat** (*Percnostola*) on puumuurien heimoon kuuluva varpuslintusuku. Lakkimuurien sukuun kuuluu BirdLifen mukaan 2 lajia. Suvun lajimäärä voi vaihdella eri lähteissä.

## Lakkimuuriin kuuluvia lajeja
* Harmaalakkimuura (*Percnostola arenarum*)
* Mustalakkimuura (*Percnostola rufifrons*)

## Lähteet

## Aiheesta muualla
*ITIS: Percnostola
Gunnar Stålsett

**Gunnar Stålsett** (s. 10. helmikuuta 1935 Nordkapp) on norjalainen luterilainen pappi ja poliitikko, joka toimi Oslon hiippakunnan piispana vuosina 1998–2005. Häntä edelsi Andreas Aarflot ja seurasi Ole Christian Kvarme. Stålsett on myös toiminut Luterilaisen maailmanliiton pääsihteerinä ja Norjan Nobel-komitean jäsenenä. Hän on työskennellyt pappina ja opettanut Oslon yliopistossa.

Stålsett toimi vuosina 1972–1973 valtiosihteerinä kirkko- ja opetusministeriössä. Hän johti maan keskustapuoluetta vuosina 1977–1979.

## Lähteet

## Aiheesta muualla
* ''Gunnar Stålsett'' Norjan suurkäräjien verkkosivuilla
Loimaan Palloilijat

**Loimaan Palloilijat** (LP) on loimaalainen pesäpalloseura, joka pelasi SM-sarjassa ensimmäisen kerran jo vuonna 1932. Valtakunnan sarjan mestaruuden seura voitti 1931 (Loimaan suojeluskunta) ja 1936 ja ykkössarjan voitto on tullut vuosina 1991 ja 1999.

Loimaan Palloilijoiden miesten edustusjoukkue pelaa kaudella 2022 Ykköspesiksessä, jossa se pelasi edellisen kerran kaudella 2014. Superpesiksestä LP putosi 2001.

## Junioritoiminta

## Palkinnot ja huomionosoitukset

### [[Itä–Länsi-ottelu|Miesten Itä–Länsi-valinnat]]
* Onni Rantala (1937, 1938, 1939, 1940, 1945)
* Aarne Tanhuanpää (1939)
* Eero Vilevaara (1949, 1950, 1951, 1952, 1954)
* Antti Nurminen (1951, 1954)
* Heikki Haapanen (1986)
* Heikki Reunanen (1989, 1990, 1992, 1993, 1995, 1997, 1998)
* Jouni Korkiamäki (1994)
* Pertti Rajala (1994)

### [[Itä–Länsi-ottelu|Naisten Itä–Länsi-valinnat]]
* Vuokko Jokinen (1961)
* Marja-Liisa Niemi (1961, 1962, 1963)

### [[Liitto–Lehdistö-ottelu|Miesten Liitto-Lehdistö-valinnat]]
* Onni Rantala (1945)
* Esko Häyry (1956)
* Antti Nurminen (1956)
* Seppo Laine (1963)
* Heikki Reunanen (1989, 1990, 1991, 1992)

## Lähteet

## Aiheesta muualla

* http://vessix.kotisivukone.com/files/vessix.kotisivukone.com/Pesis/seurat/loimaan_palloilijat.xls
* http://vessix.kotisivukone.com/files/vessix.kotisivukone.com/Pesis/seurat/loimaan_voima_ja_sk.xls
* http://www.mrasilainen.com/
* http://www.mrasilainen.com/pdf/LP50-52.pdf
Retkikunta 22

**Retkikunta 22** () oli Kansainvälisen avaruusaseman 22. miehistö. Retkikunta alkoi 1. joulukuuta 2009 Retkikunta 21:n irtautuessa asemasta lennolla Sojuz TMA-15. Kolmen viikon ajan ISS:llä työskenteli ainoastaan kaksi miehistön jäsentä, ensimmäistä kertaa sitten heinäkuussa 2005 suoritetun lennon STS-114 täydentäessä ISS:n miehistön määrän kolmeen. Komentaja Jeff Williamsin ja lentoinsinööri Maksim Surajevin kaksihenkinen Retkikunta 22:n miehistö täydentyi muilla retkikunnan jäsenillä 20. joulukuuta 2009 viisihenkiseksi.

## Miehistö

;Lähde: NASA

## Varamiehistö

*Shannon Walker - Komentaja
*Aleksandr Skvortsov
*Douglas Wheelock
*Anton Shkaplerov
*Satoshi Furukawa

## Lähteet

## Aiheesta muualla

*NASAn Expedition 22 Main Page  
*Retkikuntien 21-22 lehdistöpaketti  (pdf) 
*Kansainvälisen avaruusaseman NASAn kotisivu
Kuljetusliike E. Laurila

**Kuljetusliike E. Laurila** on vuonna 1963 perustettu perheyritys, joka on keskittynyt jauhemaisten ja rakeisten aineiden säiliökuljetuksiin. Yrityksen perusti lapualainen Esko Laurila. Alkuvuosina Esko ajoi karjakuljetuksia, mutta nykyään kuljetusliike on keskittynyt monipuolisiin säiliökuljetuksiin. Nykyään veljekset Jarmo, Vesa ja Tuomo jatkavat kuljetusliikkeen historiaa oman 18 ajoneuvoyhdistelmän ja 36 hengen henkilökuntansa kanssa. Yrityksen päätoimipaikka on Lapualla, jossa heillä on pesu- ja huoltohallit sekä toimistotilat. 

## Lähteet

## Aiheesta muualla
* Yrityksen kotisivut
Suryakant Acharya

**Suryakant Acharya** (9. joulukuuta 1929 – 21. joulukuuta 2009) oli Intian kansanpuolueen poliitikko, joka tuli valituksi maansa parlamentin ylähuoneeseen Rajya Sabhaan vuonna 2005 Gujaratista. Hän kuoli 80-vuotiaana kotonaan Junagadhissa, Gujaratissa. Hänen vaimonsa Hemaben Acharya toimi aikoinaan Gujaratin terveysministerinä.

## Lähteet
Päivi Heikinheimo

**Päivi Sinikka Heikinheimo** (o.s. **Kaivola**; s. 1. heinäkuuta 1938 Tampere) on suomalainen laulaja (mezzosopraano). Hän työskenteli pitkään lehtorina Sibelius-Akatemiassa.

Päivi Heikinheimo opiskeli pianonsoittoa Lahden musiikkiopistossa sekä musiikkitiedettä Helsingin yliopistossa ja suoritti siellä humanististen tieteiden kandidaatin tutkinnon vuonna 1962. Yksinlaulua hän opiskeli Antti Koskisen ja isänsä Tauno Kaivolan (1912–1995) johdolla. Hän on suorittanut lisäopintoja Italiassa ja Länsi-Saksassa Erik Werban ja Hermann Reutterin johdolla.

Heikinheimo piti ensikonserttinsa Helsingissä vuonna 1970 ja debytoi samana vuonna Suomen Kansallisoopperassa. Hänet tunnetaan lied- ja oratoriolaulajana sekä Suomessa että ulkomailla. Hän työskenteli lehtorina Sibelius-Akatemiassa vuodesta 1984 ja toimi laulun koulutuslinjan johtajana 1990–1996. Hän on myös suomentanut musiikkiaiheista kirjallisuutta.

Päivi Heikinheimon puoliso oli musiikkiarvostelija Seppo Heikinheimo.

## Diskografia
* Lieder recital (1973)
* Oi muistatko vielä sen virren (1977)
* Lauluja rakkaudesta ja kuolemasta (2008)

## Lähteet

## Aiheesta muualla
*
Passeig de Gràcian metroasema

**Passeig de Gràcian metroasema** on yksi Barcelonan metron suurimmista ja vilkkaimmista asemista. Se sijaitsee keskeisellä paikalla Eixamplen alueella maineikkaan Passeig de Gràcia -kadun alla. Asema on metron linjojen 2, 3 ja 4 käytössä. Lisäksi asemalla on Renfen liikennöimien lähijunien pysäkki.

Asema avattiin vuonna 1924 osana Barcelonan ensimmäistä metrolinjaa, jota nykyisin vastaa linja 3. Linjan 4 osuus avattiin vuonna 1975 ja linja 2 saavutti aseman 1995.

## Lähteet

## Aiheesta muualla
*Passeig de Gràcian asema Trens de Catalunya -sivustolla
Barrettin ruokatorvi

**Barrettin ruokatorvi** on osalle refluksitautia sairastavista kehittyvä tila, jossa ruokatorven alaosan limakalvo muuttuu suolen limakalvon kaltaiseksi. Muutos johtuu elimistön pyrkimyksestä suojata ruokatorvea mahalaukusta tulevalta hapolta. Barrettin ruokatorvi oireyhtymä tiedetään ruokatorven syövän riskitekijäksi. Barrettin ruokatorvi kehittyy 6–14 %:lle refluksitautia sairastavista henkilöistä. Barrettin ruokatorvesta jo kärsivien potilaiden elinikäinen sairastumisvaara syöpään on suunnilleen 0,5 %/vuosi.

## Lähteet
Peräaukon haavauma

**Peräaukon haavauma** tai **anaalifissuura** on peräaukossa sijaitseva haavauma tai halkeama. Sen aiheuttaa tavallisimmin ummetus, jossa uloste on niin kovaa, että ulostettaessa limakalvo venyy liikaa ja halkeaa. Myös jatkuva ripuli tai runsas pyyhkiminen sen yhteydessä saattaa aiheuttaa haavauman. Haavauma voi olla akuutti ja itsestään paraneva mutta saattaa myös muuttua krooniseksi. Krooninen haavauma saattaa vaatia jopa leikkaushoitoa.

Peräaukon haavauma aiheuttaa tyyppioireina kipua ja verenvuotoa.

Peräaukon haavaumia aiheutuu myös anaaliyhdynnästä.

## Lähteet
Baseball kesäolympialaisissa 1956

**[[Baseball]]** oli näytöslajina ** [[kesäolympialaiset 1956|1956 kesäolympialaisissa]]** Melbournessa. Ottelussa kohtasivat Australia ja Yhdysvallat.

Ottelu pelattiin 1. joulukuuta.  Ottelun pituus oli 6 vuoroparia ja amerikkalaiset aloittivat sisällä.  

## Juoksulista
Ottelun juoksulista:

***Tuomari**: Gunnah Mollah

## Yhdysvallat

* Leonard Weissinger (Manageri)
* Walter Koziatek
* Vance Sutton
* Anthony Denicole
* Joe Belack
* Joseph Poglajen
* Garethe Methvin
* Rudolph Martinez
* John Clement
* Ken Cochran
* Ken Lowe
* Floyd Lasser
* Alvin Pfeffer
* John Riley
* George Zucca
* Tom Black
* Jesse Finch
* Richard Griesser
* Bruce Holt
* Ben Dolson

## Australia

* Reg Darling (Manageri)
* Eddie Moule
* Peter Box
* Robert Teasdale
* Max Lord
* Barry Wappett
* Colin Payne
* Ken Smith
* Max Puckett
* Neil Turl
* Norman Tyshing
* Ken Morrison
* Norman White
* Peter McDade
* John Langley
* Neville Pratt
* Ross Straw

## Lähteet
* 
* Official Report . XVI Olympiad Melbourne 1956.

### Viitteet
Pickering (Kanada)

**Pickering** on 87&nbsp;838 asukkaan (2006) kaupunki Ontarion provinssin eteläosassa Kanadassa. Pickering sijaitsee Durhamin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta.

Kaupunki sai alkunsa 1970-luvun alkupuolella, alueelle oli tarkoitus rakentaa noin 250&nbsp;000 asukkaan kaupunki suunnitellun uuden kansainvälisen lentoaseman läheisyyteen. Lentoasemaa ei kuitenkaan useista syistä koskaan rakennettu.

Kaupungin alueella sijaitsee Pickeringin ydinvoimalaitos, jossa on kaikkiaan kahdeksan reaktoria ja tuottaa 4&nbsp;124 MW sähköenergiaa. Voimala on yksi suurimmista ydinvoimaloista maailmassa ja toiseksi suurin Kanadassa.

## Lähteet

## Aiheesta muualla
Liuskemuurat

**Liuskemuurat** (*Myrmelastes*) on puumuurien heimoon kuuluva varpuslintusuku. Liuskemuurien sukuun kuuluu BirdLifen mukaan 8 lajia.

## Liuskemuuriin kuuluvia lajeja
* Amazonianliuskemuura (*Myrmelastes rufifacies*)
* Cuzconmuura (*Myrmelastes brunneiceps*)
* Helmisiipimuura (*Myrmelastes humaythae*)
* Hopeavatsamuura (*Myrmelastes leucostigma*)
* Isoliuskemuura (*Myrmelastes caurensis*)
* Liuskemuura (*Myrmelastes schistacea*)
* Roraimanmuura (*Myrmelastes saturatus*)
* Räikkämuura (*Myrmelastes hyperythrus*)

## Lähteet

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006)
Tero Heinämäki

**Tero Antero Heinämäki** (s. 22. huhtikuuta 1970 Turku) on suomalainen teatteriohjaaja, joka aloitti elokuussa 2010 Joensuun kaupunginteatterin johtajana. Hän on toiminut aiemmin ohjaajana Kouvolan kaupunginteatterissa ja vieraillut myös Hämeenlinnan ja Oulun kaupunginteattereissa. Heinämäen edeltäjä Joensuussa on Riku Innamaa. Joensuun kaupunginteatterin palveluksessa hän toimi vuoteen 2013 saakka, sillä hän ei käyttänyt sopimuksessaan ollutta optiota kahden vuoden jatkosta. Loppuosan pestistään Heinimäki toimi teatterin apulaisjohtajana hänen seuraajansa Vihtori Rämän aloitettua työssään vuoden 2013 alussa.

Joensuussa viettämiensä vuosien jälkeen Heinimäki oli vuonna 2014 perustamassa Seinäjoelle Kulttuuriyhdistys KoHoa, jossa hän työskentelee edelleen vuonna 2020.

## Lähteet
Martti Hakola

**Martti Hakola** (14. marraskuuta 1907 Seinäjoki – 6. elokuuta 1987 Espoo) oli suomalainen pesäpalloilija ja yleisurheilija. Pesäpallouransa jälkeen Hakola toimi pesäpallotuomarina.

Hakola pelasi pesäpallon SM-sarjassa vuonna 1934 Seinäjoen Maila-Jussien joukkueessa, ja vuosina 1935–1938 Viipurin Pallonlyöjät joukkueessa. Tämän jälkeen Hakola lopetti varsinaisesti uransa, mutta jäähdytteli vielä ikämies-sarjassa. Hakola pelasi Itä–Länsi-otteluissa vuosina 1933–1937. Yleisurheilussa Hakolan parhaiksi saavutuksiksi jäivät 5-ottelun SM-pronssi Martti Tolamon ja Urho Koivistoisen jälkeen vuonna 1929 ja pituushypyn ennätys 690. Tällöin hän edusti Seinäjoen Urheilijoita. 

## Muuta
Martin vaimo Rakel on pesäpalloilun Suomen mestari vuodelta 1934 Viipurin Pallonlyöjien joukkueessa. Myös Hakolan lapset Olli Arto ja Leena Jääskeläinen ovat palloilijoita. Leenan poika, Oula Jääskeläinen oli puolestaan Suomen paras taitoluistelija 1980-luvun lopulla ja 1990-luvun alussa. 

Martti Hakola valmistui diplomi-insinööriksi Teknillisestä Korkeakoulusta vuonna 1935. Sen jälkeen hän toimi maanviljelysinsinöörinä Viipurin ja Kymen maanviljelyspiireissä vuosina 1925–1946. Hakola oli mukana sotien jälkeen voimalaitosten rakentamisessa, Pohjolan Voima Oy:n Isohaaran, Jumiskon ja Iijoen voimalaitostyömailla.

## Saavutukset
### Urheilijana
* 5 Itä–Länsi-ottelua: 1933, 1934, 1935, 1936, 1937
* 5-ottelun SM-pronssi: 1929
* Pituushypyn ennätys: 690 cm

### Pesäpallotuomarina
* Miesten Itä–Länsi-tuomari (2): 1939, 1945

### Ansiomerkit
* Pesäpalloliiton kultainen ansiomerkki no. 6 (1954)

## Lähteet
Port-Gentil

**Port-Gentil** on Gabonin toiseksi suurin kaupunki ja merkittävin satamakaupunki. Se sijaitsee lähellä maan läntisintä pistettä Cap Lopezia. Ranskalaiset perustivat kaupungin Ogooué-joen suistoon vuonna 1873. Sieltä rahdattiin aluksi kumia ja norsunluuta, myöhemmin puutavaraa. Kaupunki alkoi toden teolla kasvaa vasta 1950-luvulla, kun alueelta löytyi öljyä ja maakaasua.

Vuonna 1993 Port-Gentilissä oli lähes 80&nbsp;000 asukasta. Vuoden 2003 arvio oli yli 116&nbsp;000, mutta eräät riippumattomat tarkkailijat ovat syyttäneet hallitusta tuon laskennan lukemien suurentelemisesta sekä vaalirekisterien väärentämiseksi että suurempien avustusten saamiseksi.

Port-Gentil on ollut pitkään presidentti Bongon vastaisen opposition vahvaa aluetta. Ali Bongo Ondimban valinnan jälkeen kaupungissa puhkesi mellakoita.

## Lähteet

## Aiheesta muualla
Venäjän cup

**Venäjän cup** () on Venäjän miesten jalkapallojoukkueille järjestettävä cup-muotoinen kilpailu. Ensimmäisen kerran cup pelattiin vuonna 1992. Menestyneimmät seurat ovat TsSKA Moskova seitsemällä ja Lokomotiv Moskova kahdeksalla voitollaan.

## Loppuottelut

## Menestys joukkueittain

## Lähteet
*
Jan Hoffman

**Jan Hoffman** (11. kesäkuuta 1906, Krakova, Puola – 25. lokakuuta 1995, Krakova, Puola) oli puolalainen pianisti ja pianopedagogi. Hän opiskeli Krakovan konservatoriossa opettajinaan Józef Śliwiński ja Egon Petri. Petri opetti häntä myös Berliinissä. Hoffman oli Krakovan konservatorion professori 1930–1939, Krakovan musiikkikorkeakoulun ylimääräinen professori 1945–1958, saman koulun professori 1958–?, vararehtori 1963–1964 ja 1975–? sekä rehtori 1964–1969. Hän työskenteli myös vierailevana professorina Weimarissa 1976. Hoffman oli usean pianokilpailun tuomaristossa ja esiintyi pianistina vuoteen 1970 saakka. Hän soitti lähinnä klassismin ja romantiikan ajan musiikkia sekä oman aikansa puolalaisia sävellyksiä. Suomessa hän piti vuodesta 1962 lähtien useita kursseja Sibelius-Akatemiassa.

## Oppilaita
* Eero Tarasti
*Mimi Wallenius
*Jaakko Somero
*Ritva Arjava
* Maire Halava
* Timo Mikkilä
* Arja Sohlberg
* Liisa Soinne

## Lähteet
Interstate 4

**Interstate 4** (l-4) on noin 213 kilometriä pitkä Interstate-valtatie Floridassa Yhdysvalloissa. Tie erkanee I-275:lta Tampasta ja liittyy I-95:iin Daytona Beachilla.

Interstate 4 avattiin vuonna 1957. Tie kulkee Hillsboroughin, Polkin, Osceola, Orangen, Seminolen ja Volusian piirikuntien läpi.

Vakuutuspalveluita tarjoavan EverQuoten vuonna 2016 teettämän tutkimuksen mukaan Interstate 4 oli vuosina 2010–2016 kuolonuhrien suhteellisella määrällä mitattuna vaarallisin Interstate-tie Yhdysvalloissa. Interstate 4 -tiellä tapahtui tuona aikana 1,41 kuolonkolaria jokaista tiehen kuuluvaa mailia kohden.

## Lähteet
* Google Maps: Tampa, Daytona Beach

* FHWA Route Log and Finder List: Table 1 - Federal Highway Administration, U.S. Department of Transportation

### Viitteet
Matti Lahdenmäki

**Matias (Matti) William Lahdenmäki** (3. helmikuuta 1900 Ylistaro – 22. marraskuuta 1968) oli suomalainen kirjailija.

## Teoksia
* *Sesonkityöläisen päiväkirja*.    Tekijä, Mikkeli 1937
* *Armoton elämä* : kertomus, kansikuva Tapio Tapiovaara.    Kirjailijain kustannusliike, Helsinki 1939
* *Pojalla ei ollut kotia* : romaani.    Kansankulttuuri, Helsinki 1946
* *Ei ainoastaan leivästä*.    Tammi 1956

## Lähteet
*
Mirjami Lähteenkorva

**Kirsti Mirjami Lähteenkorva** (16. huhtikuuta 1904 Heinola – 4. tammikuuta 1968 Heinola) oli suomalainen opettaja ja runoilija.

Lähteenkorva pääsi ylioppilaaksi Käkisalmen yhteiskoulusta ja valmistui kansakoulunopettajaksi Helsingin ylioppilasseminaarista. Hän toimi kansakoulunopettajana Käkisalmella vuoteen 1939 saakka ja sen jälkeen hän oli Vaasassa 1940–1967 kansakoulunopettajana ja Vaasan käytännöllisen naisopiston tuntiopettajana. Hänen runoistaan tunnetuimmaksi on tullut "Kirkossa", jonka sävelsi runoilijan kuoleman jälkeen rippikoululaisille esitettäväksi heidän isosenaan toiminut, sittemmin papiksi opiskellut Tapani Nuutinen. Lähteenkorva oli kertonut aikalaisilleen vaasalaisille saaneensa inspiraation tähän runoon "Tuli kirkkoon mies ja lapsi" istuessaan Vaasan kirkossa. 

## Teoksia
* *Hiljainen rukous* : uskonnollisia runoja.   Gummerus 1945
* *Raamatun maa* : uskonnollisia runoja.   Gummerus 1946
* *Kimalteleva tomu : valikoima suomalaista uskonnollista runoutta*, koonnut Mirjami Lähteenkorva.  Gummerus 1947, 4. painos 1962
* *Savisydän* : runoja.   Gummerus 1952
* *Lasinen kirkko* : runoja.    Gummerus 1958
* *Kuin kukat ja linnut : valikoima runoja*, toimittanut Kastehelmi Karjalainen.    Gummerus 1968, 2. painos 1969
* *Pilvi täynnä pisaroita : valitut runot*, toimittanut Anna-Maija Raittila.    Gummerus 1979, 2. korj. painos 1988

## Lähteet
* 
* Kirjastot.fi : kysy kirjastonhoitajalta : Perustiedot Mirjami Lähteenkorvasta ja hänen tuotannostaan

### Viitteet
Fremantle (mediayritys)

**Fremantle** (aikaisemmin **FremantleMedia**) on brittiläinen televisiotuotantoyhtiö. Fremantlen omistaa RTL Group. Fremantlen tuotantoja ovat muun muassa The X Factor ja Modus.

## Katso myös
* Fremantle Finland

## Lähteet
Johan Hymander

**Johan August Gottlieb Hymander** (19. lokakuuta 1831 Luopioinen – 7. kesäkuuta 1896 Helsinki) oli suomalainen kirkkomuusikko, pedagogi ja säveltäjä. Hän opiskeli Helsingin yliopistossa teologiaa kaksi vuotta, mutta keskeytti opintonsa, koska katsoi itsensä sopimattomaksi papin virkaan. Hymander työskenteli Helsingin Nikolainkirkon kanttorina 1861–1896 ja toimi myös kirkon urkurina vuosina 1868–1870 sekä kirkkolaulun opettajana Helsingin yliopiston teologisessa tiedekunnassa 1878–1896. Vuosina 1867–1872 hän toimi myös yliopiston voimistelunopettajana. Hymander julkaisi messusävelmiä sekä sanoitti ja sävelsi hengellisiä lauluja ja virsiä. Hän on kirjoittanut virren numero on 265 Suomen evankelis-luterilaisen kirkon virsikirjassa. Hymander on myös suomentanut tai muokannut virret 71, 85, 123, 274, 336 ja 611. Vuonna 1868 hän laati ehdotuksen koraalikirjojen uudistamiseksi.

Johan Hymanderin lapsia olivat pianopedagogi Ingeborg Hymander ja urkujenrakentaja Josef Hymander (1882–1954).

## Sävellyksiä
* *Suomalainen messu,* 1859
* *Svenska mässan,* 1859
* *Siionin kantele,* 1874
* *Sions harpa,* 1874
* *Matkalauluja,* 1874, Lähetysseurakunnan laulukirjassa
* *Suomalainen ja ruotsalainen messu,* 1878
* *Virsi-Kantele tahi Nuotisto,* 1892

## Lähteet
Heikki Ali-Hokka

**Heikki Ali-Hokka** on suomalainen toimittaja. Hän on ollut *[[Ilta-Sanomat|Ilta-Sanomien]]* ulkomaanosaston päällikkö, josta siirtyi Yleisradioon, missä hän on ollut *[[A-ohjelmat|A-plus]]*-ohjelman ja ''Aamu-TV:n'' juontaja ja taloustoimittaja. Nykyään Ali-Hokka toimii Yle TV1:n *A-Studion* toimittajana. 

Ali-Hokka siirtyi työelämään vuonna 1988 opiskeltuaan kolme vuotta Tampereen yliopistossa.

## Lähteet

## Aiheesta muualla
* 
* Heikki Ali-Hokka Radio- ja tv-arkiston Ritva-tietokannassa
Fruktoosi-6-fosfaatti

**Fruktoosi-6-fosfaatti** (C6H13O9P) on kemialliselta rakenteeltaan fruktoosin ja fosforihapon esteri. Fruktoosi-6-fosfaatti on tärkeä välituote glykolyysissä.

Mannoosifosfaatti-isomeraasientsyymi katalysoi fruktoosi-6-fosfaatin isomeroitumista mannoosi-6-fosfaatiksi.

## Glykolyysi
Glykolyysin ensimmäisessä vaiheessa muodostunut glukoosi-6-fosfaatti isomerisoidaan fosfoglukoosi-isomeraasientsyymin avulla fruktoosi-6-fosfaatiksi. Tämän jälkeen fruktoosi-6-fosfaatti fosforyloidaan fosfofruktokinaasi-1-entsyymin avulla fruktoosi-1,6-bisfosfaatiksi. Entsyymiä aktivoivat suuret AMP-pitoisuudet ja fruktoosi-2,6-bisfosfaatti, josta muodostuu fruktoosi-6-fosfaattia fosfofruktokinaasi-2-entsyymin katalysoimana.

## Lähteet

## Aiheesta muualla
*DrugBank: Fructose-6-Phosphate 
*Human Metabolome Database: Fructose 6-phosphate 
*KEGG: D-Fructose 6-phosphate
Oma Mäkikossa

**Oma Toini Mäkikossa-Engelberg**, o.s. *Ek*, ent. *Noponen*, kirjailijanimi **Oma Mäkikossa** (6. maaliskuuta 1903 Helsinki – 31. tammikuuta 1968 Helsinki) oli suomalainen kirjailija joka kirjoitti myös nimillä *Oma Ek-Noponen*, *O. T. Mäkikossa* ja *Anja Tavi*.

Mäkikossan tunnetuin teos on Miina Sillanpään elämäkerta *Yhteiskunnalle omistettu elämä : Miina Sillanpään elämän ja työn vaiheita*.

## Teoksia
Nimellä *Oma Ek-Noponen*:
* *Naisia, jotka ovat nähneet Aleksis Kiven*.    Porvoo 1934
* *Askolan naiset ja heidän käsityönsä*.    Porvoo 1935
* *Vanhaa Mäntsälää 1*.   Porvoo 1936
Nimellä *O. T. Mäkikossa*:
* *Yleinen talousmaantiede : kauppaoppilaitoksia varten*.     WSOY 1940
Nimellä *Oma Mäkikossa*:
* *Neuvostoliiton talousmaantiede : opintosuunnitelma : [[Helmer Smeds]]in ja [[Jorma Mattila (pääsihteeri)|Jorma Mattilan]] "Tuntematon Venäjä" -teoksen mukaan*.   Työväen sivistysliitto, Lappeenranta 1946 
* *Neuvostoliiton talousmaantiedon opiskelu : johdanto ja selityksiä Oma Mäkikossan laatimaan opintosuunnitelmaan*. Työväen sivistysliitto, Lappeenranta 1946
* *Yhteiskunnalle omistettu elämä : Miina Sillanpään elämän ja työn vaiheita*.    Tammi 1947
Nimimerkillä *Anja Tavi*:
* *Onnen pyörä* : nuorisoromaani.   Gummerus 1940
* *Kirstin lukuvuosi* : nuorisoromaani.   Kustannus ja kauppa, Helsinki 1947

## Lähteet
* 

## Aiheesta muualla
* Oma Ek-Noponen : Tuntematon Hermanni, Helsingin Sanomat, 16.12.1934, nro 339, s. 33, Kansalliskirjaston digitaaliset aineistot
* Oma Ek-Noponen : Aletaaks naattaa - kuka on? Helsinkiläistä kotiseutua, Helsingin Sanomat, 19.05.1935, nro 133, s. 30, Kansalliskirjaston digitaaliset aineistot
* O. T. Mäkikossa : Satamakuvia Itämeren itäliepeiltä, Helsingin Sanomat, 16.08.1936, nro 219, s. 25, Kansalliskirjaston digitaaliset aineistot
* O. T. Mäkikossa : Johannes Linnankosken kotiseutua, Helsingin Sanomat, 24.07.1938, nro 195, s. 22, Kansalliskirjaston digitaaliset aineistot
* O. T. Mäkikossa : Sokerin diktatuuri. Lääke- ja ylellisyystavarasta tärkeäksi ravintoaineeksi ja talouspoliittiseksi tekijäksi, Helsingin Sanomat, 19.11.1939, nro 313, s. 21, Kansalliskirjaston digitaaliset aineistot
Katerina Smutna

**Katerina Smutna** (s. 13. kesäkuuta 1983 Jablonec nad Nisou, Tšekkoslovakia) on tšekkiläissyntyinen maastohiihtäjä. Hän on edustanut sekä Tšekin että Itävallan maajoukkuetta. Itävaltaa hän edusti vuosina 2006–2016.

Smutna kilpaili ensimmäistä kertaa maastohiihdon maailmancupissa Kiirunassa 23.11.2002. Smutnan paras maailmancupin sijoitus on neljäs sija Vancouverin 1,2 km:n perinteisen hiihtotavan sprintistä 16. tammikuuta 2009. Samalle sijalle Smutna sijoittui myös Canmoren sprintissä helmikuussa 2010. Sapporon MM-kilpailuissa 2007 ja Vancouverin olympialaisissa 2010 hän oli sprintissä yhdestoista. Oslon MM-kilpailuissa 2011 hän sijoittui perinteisen hiihtotavan 10 kilometrillä 15:nneksi ja Val di Fiemmessä 2013 perinteisen sprintissä 13:nneksi. Smutna on voittanut hiihdossa yhdeksän Itävallan mestaruutta.

## Lähteet
Terrorister – en film om dömda

**Terrorister – en film om dömda**, (sananmukaisesti *Terroristit – elokuva tuomituista*), on vuonna 2003 valmistunut ruotsalainen dokumenttielokuva Göteborgin vuoden 2001 EU-huippukokouksen mellakoista. Elokuvan ovat ohjanneet Lukas Moodysson ja Stefan Jarl. Elokuva kertoo tapahtumista mielenosoittajien kannalta ja sille oli vaikeuksia saada levittäjää. Erityistä vastustusta se sai elokuvatutkija Jari Sedergrenin blogikirjoituksen mukaan, koska se alkaa yhdistämällä mellakoihin surutta muut nykyajan protestoinnin kohteet ympäristön pilaamisen, poliisin brutaliteetin, eläinten huonon kohtelun ja nälkäiset lapset.

Elokuvan kansainvälinen nimi on *Terrorists: The Kids They Sentenced*.

## Lähteet

## Aiheesta muualla
* 
* Terrorists: The Kids They Sentenced - One World Berlin 2009 -elokuvafestivaalin traileri (Youtube)
Akseli Tola

**Akseli Gabriel Tolvanen**, kirjailijanimeltään **Akseli Tola**, (9. helmikuuta 1886 Tohmajärvi – 1. syyskuuta 1968) oli suomalainen näytelmäkirjailija.

Tolvasen vanhemmat olivat postiljooni Pekka Tolvanen ja Liisa Sorsa. Hän pääsi ylioppilaaksi Sortavalan reaalilyseosta 1905 ja opiskeli Helsingin yliopistossa valmistuen filosofian kandidaatiksi 1915 ja maisteriksi 1923.

Tolvanen toimi vuodesta 1923 Posti- ja lennätinhallituksen tilastokonttorin hoitajana sekä arkiston- ja kirjastonhoitajana. Tolvanen kirjoitti kirjailijanimellä Akseli Tola näytelmiä, joita esitettiin muun muassa Ylioppilasteatterissa ja Koiton Näyttämöllä sekä yksityisillä seuranäyttämöillä. Hänen huomattavimpia näytelmiään olivat muun muassa *Pyhän miehen kukka*, *Pirunpeli* ja *Taakankantajat*. Akseli Tolvanen kuului jäsenenä Suomen Näytelmäkirjailijaliittoon.

Tolvanen sai Pro Finlandia -mitalin vuonna 1963.

## Teoksia
* *Kauppias A.H. Mattila*: näytelmä. 1926
* *Pirun peili*: 3-näytöksinen näytelmä. Kansanvallan näytelmistö n:o 6. Kansanvalta, Helsinki 1929
* *Omani minä otan*: 3-näytöksinen huvinäytelmä. Karisto 1935
* *Riemujuhla*: yksinäytöksinen draama. WSOY 1935
* *Syynalainen*: yksinäytöksinen näytelmä. WSOY 1935
* *Asaria*: 4-näytöksinen näytelmä : 7 kuvaelmaa. Suomalaisen kirjallisuuden seura, Tampere 1937
* *Heljä*: yksinäytöksinen draama. WSOY:n näytelmäsarja 149. WSOY 1937
* *Hornan Kerttuli: yksinäytöksinen jouluyön ihme. Legenda noitavainojen ajalta*. WSOY:n näytelmäsarja 155. WSOY 1937
* *Pyhän miehen kukka*: yksinäytöksinen legenda. WSOY:n näytelmäsarja 150. WSOY 1937 (esitetty Ylioppilasteatterin avajaisnäytelmänä v. 1926)
* *Taakseni jäänyttä taivaanrantaa*, teoksessa *Me kerromme itsestämme: kirjailijoiden yhteisjulkaisu*, toimittanut Ensio Rislakki. Otava 1946 
* *Kuormankantajat*: yksinäytöksinen näytelmä. Seuranäytelmiä 522. Karisto 1950
* *Kiuru ja pyy*: kaksinäytöksinen näytelmä. Seuranäytelmiä 568. Karisto 1953
* *Synti ja häpeä*: yksinäytöksinen näytelmä. WSOY 1957 

## Lähteet
* 
* Pohjoiskarjalaisten nykykirjailijoiden matrikkeli: Akseli Tola 

### Viitteet
Sampsa Korpela

**Sampsa Jaakko Korpela** (19. maaliskuuta 1903 Oulu – 6. elokuuta 1968 Helsinki) oli suomalainen kirjailija. 
 
Korpelan tunnetuin teos on salapoliisiromaaniparodia *Kuka murhasi ja kenet*. Romaanin päähenkilönä oli naamioitumisen asiantuntija, salapoliisi Topias Plunt. 

Korpela toimi 1936–48 mainostoimisto Erva-Latvalan tekstitoimittajana.

## Teoksia
* *Miksi juuri minut naisit ?*, yksinäytöksinen iloittelu. Seuranäytelmiä 446.  Karisto 1941 (palkittu Suomen näytelmäkirjailijaliitto r.y:n suuressa näytelmäkilpailussa v. 1941) 
* *Kuka murhasi ja kenet*, dekkariparodia.   Kansankirja, Helsinki 1945 (nimimerkillä *Samuvel Pabu*)
* *Viimeinen aalto*.   Tammi 1945
* *Peltiteos oy 16.5.1926–16.5.1951*.   Peltiteos, Helsinki 1951

## Lähteet
*
Sveitsi olympialaisissa

**[[Sveitsi]]** on osallistunut kaikkiin olympialaisiin lukuun ottamatta Melbournen 1956 kesäolympialaisia, joita se boikotoi, koska Neuvostoliitto miehitti Unkarin. Se on saavuttanut kaikkiaan 323 olympiamitalia. Sveitsin Sankt Moritzissa talviolympialaiset on pidetty kahdesti, ja Sveitsi sai niissä yhteensä 11 mitalia.

Parhaiten Sveitsi on menestynyt alppihiihdossa, voimistelussa, kelkkailussa, soudussa ja ratsastuksessa. Maan ensimmäinen olympiavoittaja oli telinevoimistelija Louis Zutter, joka voitti hevosella kultamitalin Ateenassa 1896. 

## Lähteet
* 
* 
* 
* Sveitsi Lontoon olympialaisissa 2012
* 

## Aiheesta muualla
* Sveitsin olympiakomitean sivusto
Vilho Kyrölä

**Vilho Leander Kyrölä** (18. huhtikuuta 1911 Jyrinki, Sievi – 25. kesäkuuta 1967 Sievi) oli suomalainen pakinoitsija ja toimittaja.

Kyrölän vanhemmat olivat talollinen Frans Mikko Leanderinpoika Kyrölä ja Mariana Tanelintytär Ruuttula. Hän kävi Työväen akatemian 1945–1946 sekä suoritti Yhteiskunnallisen korkeakoulun sanomalehtitutkinnon 1949. 

Kyrölä toimi Kokkolassa lyhyen aikaa ilmestyneen *Maalaiskoti*-lehden toimittajana 1948 ja oli sen jälkeen Keskipohjanmaa-lehden kulttuuritoimittajana 1948–1953 ja toimitussihteerinä 1954–1967. Kyrölä kirjoitti myös Keskipohjanmaa-lehteen pakinoita nimimerkeillä *Akusti*, *Hyyryläinen* ja *Vi-ki*. 

## Teoksia
* *Kuin vuoren alta*, runoja. Tammi 1944
* *Keski-Pohjanmaa : Mellersta-Österbotten : Central Ostrobothnia*, toimituskunta ja teksti Eino Isohanni, Vilho Kyrölä, Viljo S. Määttälä; kuvaus Kalevi A. Mäkinen; maakunnan esittely Kustaa Vilkuna. Keski-Pohjanmaan maakuntaliitto, Kokkola 1965
* *Akustiikkaa*, pakinakokoelma, alkusanat Eero Hietala, koonnut ja valikoinut Annikki Wiirilinna. Keski-Pohjanmaan kirjapaino oy, Kokkola 1968 (kokoelma Kyrölän nimimerkillä *Akusti* Keskipohjanmaa-lehteen kirjoittamia pakinoita)

## Lähteet
* 
* Kirjastovirma : henkilögalleria : Vilho Kyrölä
ITV3

**ITV3** on brittiläinen mainosrahoitteinen televisiokanava, joka aloitti lähetykset 1. marraskuuta 2004 korvaamalla Granada Plus -kanavan.

## Ohjelmisto
Kanava on suunnattu yli 35-vuotiaille ja suuri osa sen ohjelmistosta onkin vanhempien draamasarjojen ja tilannekomedioiden uusintoja. ITV:n yritykset saada katsojat pysymään kanavalla on saanut sen hankkimaan uudempia amerikkalaisia sarjoja antenniverkkoon yksinoikeudella, kuten Num3rot ja Kova laki: Oikeuden ratkaisu. 

ITV aloitti 30. lokakuuta 2006 kanavasta uuden, tunnin viiveellä ITV3:n ohjelmat lähettävän **ITV3+1**-kanavan yhtä aikaa ITV2+1-kanavan kanssa. Se ei kuitenkaan lähetä joitakin ohjelmia lakiin vetoavista syistä, vaikka kyseessä oleva ohjelma olisikin listattu EPG:ssä. 

Vuonna 2007 rugbyn maailmancupin aikana kanava lähetti rugbyotteluita, kun ITV1 ja ITV4 lähettivät samaan aikaan jalkapallo-otteluita.

### Esimerkkejä ohjelmistosta
*Hercule Poirot
*Elämää Ballykissangelissa
*Operation Flashpoint
*Sydämen asialla
*Kyllä Jeeves hoitaa
*Life
*Laakson kuningas
*Mennään bussilla
*The Bill
*Wycliffe

### Rikostrilleripalkinnot
Vuodesta 2008 ITV3 on järjestänyt palkintogaalan nimeltä **Crime Thriller Awards**. Gaalassa palkitaan vuoden parhaat rikostrillerisarjat ja sitä on molempina vuosina edeltänyt 6-7 viikon rikosohjelmien kausi ITV3-kanavalla. Vuonna 2009 palkintogaala yhdistettiin Crime Writers' Associationin Daggers-gaalan kanssa.

## Aiheesta muualla
*ITV3:n kotisivut
Zeynep Sever

**Zeynep Kübra Sever** (s. 9. heinäkuuta 1989 Istanbul) on turkkilaissyntyinen missi ja lentopalloilija. Hän muutti 12-vuotiaana Belgiaan ja tuli kruunatuksi vuoden 2009 Miss Belgiaksi. Hän osallistui saman vuoden Miss Universum -kilpailuun sijoittuen viidentoista parhaan joukkoon. Hän osallistui lisäksi vuoden 2009 Miss Maailma -kilpailuun.

Sever on pelannut lentopalloa Fenerbahçe Acıbademissa.

Severin puoliso on maajoukkuejalkapalloilija Volkan Demirel.

## Lähteet
Franceville

** Franceville** on Haut Ogoouén maakunnan pääkaupunki Gabonin kaakkoisosassa. Vuonna 2003 siellä oli noin , mikä teki siitä Gabonin kolmanneksi suurimman kaupungin. 

Gabonin pitkäaikainen presidentti Omar Bongo haudattiin kotiseudulleen Francevilleen kesäkuussa 2009.

## Lähteet
Kati Parkkonen

**Kati Parkkonen** (o.s. Niemeläinen) on suomalainen toimittaja. 

Parkkonen on aiemmin toiminut Rytmiradion ja Radio Keski-Suomen toimittajana 1990-luvulla,  MTV3:n uutisankkurina ja Huomenta Suomi -ohjelman juontajana 2004–2005 sekä Ylen uutisankkurina ja Aamu-TV:n juontajana 2005–2006.

Parkkonen on ollut tuottamassa mm. ohjelmia Häntä pystyyn ja Kuorosota. Hän on toiminut myös Kukkaron herraksi -ohjelman juontajana.

## Aiheesta muualla
* IltaSanomat: Tv-juontaja odottaa esikoistaan
NYC2123 – Dayender

**NYC2123 – Dayender** on *Chad* ja *Paco Allenin* Sony PlayStation Portable -kämmenpelikonsolille julkaisema mustavalkoinen cyberpunk-sarjakuva. Sarjakuvan neljä ensimmäistä osaa julkaistiin vuonna 2005 ja viimeiset kaksi vuonna 2006. Sarjakuva kertoo vuoden 2123 New Yorkista, joka ei ikinä kunnolla selvinnyt 70 vuotta aikaisemmin siihen iskeneestä tsunamista ja on erilaisten rikollisjoukkioiden hallitsema. Sarjakuvan päähenkilöt ovat rikollisia ja kuriireita jotka palkataan hankkimaan sukupuuttoon kuolleiksi luultuja tai kuolevia eliölajeja. 

Sarjakuvaa levitetään Creative Commons Attribution-NonCommercial-ShareAlike -lisenssin alaisena ja se on saatavilla myös "lähdekoodina" vektorigrafiikkamuodossa. Sarjakuvan ensimmäisistä osista on tehty saksan-, unkarin-, espanjan- ja puolan kieliset fanikäännökset.

## Lähteet

## Aiheesta muualla
* NYC 2123 -sarjakuvan kotisivut
* NYC 2123 NYC 2123 pdf ja Microsoft Zunelle sopivassa muodossa.
* Dayender Radio drama adaptation part 1, part 2

*
OlutHuone

**OlutHuone** on HOK-Elannon oluthuoneiden ketju. Sen muodostaa seitsemäntoista pääasiassa pääkaupunkiseudulla sijaitsevaa ravintolaa, joissa tarjoillaan muun muassa erilaisia oluita. Ketjun ravintolat ovat Amsterdam, Angleterre, Hádanka, Hostina, Joutsen, Kaisla, Kitty's Public House, Kuikka, Milenka, Pošeidon, Rotterdam ja Sailor's sekä William K. -ravintolat Annankadulla, Kurvissa, Mannerheimintiellä, Sellossa ja Tennispalatsissa.

## Lähteet

## Aiheesta muualla
* Viralliset sivut
Tuula Salonen

**Tuula Salonen** (o.s. **Tukia**, 3. elokuuta 1942 Hyvinkää – 24. elokuuta 2024 Helsinki) oli suomalainen pesäpalloilija. Salonen pelasi myös koripalloa, jossa hän voitti useita SM-mitaleja ja pelasi viidessä maaottelussa. Salonen pelasi pesäpallossa sekä koripallossa Työväen Mailapojissa.

Salonen voitti Suomen mestaruuden 1960–1962 ja 1967, 1971 ja 1973 Työväen Mailapoikien joukkueessa. Hän pelasi Itä–Länsi-otteluissa yhdeksän kertaa ulkokentällä polttajana. Salonen nimettiin Suomen parhaaksi naispesäpalloilijaksi 1961–1963. Lisäksi hän oli SM-sarjan lyöjäkuningatar 1963 ja paras etenijä 1962 ja 1963. Koripallossa Salonen pelasi viidessä maaottelussa. Koripallossa hän saavutti naisten SM-hopeaa 1964, 1970–1972 ja pronssia 1965 pesäpallon tavoin Työväen Mailapoikien joukkueessa.

## Kunnianosoitukset
Vuonna 2014 Salonen valittiin pesäpallon kunniagalleriaan.

## Saavutukset pesäpallossa
*6 SM-kultaa: 1960–1962, 1967, 1971, 1973
*9 Itä–Länsi-ottelua
* Vuoden pesäpalloilija (3): 1961, 1962, 1963 
* Pesäpallon etenijäkuningatar (2): 1962, 1963
* Pesäpallon lyöjäkuningatar: 1963 

## Saavutukset koripallossa
*4 SM-hopeaa: 1964, 1970–1972
*SM-pronssia: 1965

## Lähteet

* Fokus Urheilu 2 – Henkilöartikkelit ja -hakemisto s. 598 
*
*
*  

### Viitteet
War Is the Answer

**War Is the Answer** on Five Finger Death Punchin toinen studioalbumi, joka julkaistiin syyskuussa 2009. Albumista on julkaistu myös Deluxe Edition CD/DVD, jossa on kaksi bonuskappaletta.

Albumi nousi Yhdysvalloissa Billboard 200 -listan sijalle 7. Suomessa se debytoi virallisen albumilistan sijalla 14.

## Kappaleet

## Kokoonpano
* Ivan Moody – laulu
* Zoltan Bathory – kitara
* Jason Hook – kitara
* Matt Snell – basso
* Jeremy Spencer – rummut

## Vastaanotto
### Albumin arvosteluja
* About.com ()
* Allmusic ()
* Desibeli.net:  
* Imperiumi: 7+/10
* Kerrang! ()

## Aiheesta muualla
* 

## Lähteet